ming030890/wiki-yue-high-quality huggingface dataset:
何東夫人紀念堂

何東夫人紀念堂（英文：Lady Ho Tung Hall），喺1951年創立，係香港大學而家十五間舍堂之一，亦係港大唯一重喺度嘅女生舍堂同埋係四間傳統舍堂之一。地址係香港島薄扶林道91A號，格言係Justitia Et Veritas（Belief in both justice and truth），以獨角獸為守護獸，代表色係黃色。

何東三寶
何東舍堂有「三寶」：
Gong（銅鑼）：係喺1951年第一屆何東夫人紀念堂宿生會就職典禮，香港大學學生會送畀何東夫人紀念堂嘅禮物，紀念舍堂嘅成立。重建之前每日嘅食飯時間都會有叔叔敲響銅鑼叫大家食飯。重建之後就變咗禮儀用途，亦都帶來何東夫人紀念堂同附近嘅利瑪竇宿舍一年一度嘅盛事，Gong Fight。
小草地：係香港大學其中一塊天然嘅草地。喺1998年重建之前，堂友可以喺依片廣闊嘅小草地抖下。
7.5吋雅蘭床褥：何東夫人紀念堂係香港大學唯一一間提供雅蘭床褥嘅舍堂。
何晶晶

何晶晶（粵拼：ho4 zing1 zing1，英文：Jenny Ho Ching Ching，1982年9月23號—）係香港女配音員，2014年6月到2020年6月效力無綫電視配音組。

人物
入行前係美容產品營業主任。
曾經係香港亞洲電視藝員，著名演唱作品係亞洲電視劇集《我和殭屍有個約會III之永恆國度》嘅插曲「重生」。
2001年喺TVB全球華人新秀歌唱大賽香港區選拔賽獲得「金咪大獎」。
2009年，佢參與香港無綫電視節目《超級巨聲》，雖然佢出咗局，但係仍然被無綫電視重用，重簽約成為無綫電視旗下藝員。
第6期無綫電視粵語配音藝員訓練班學員。
何智麗

何智麗（粵拼：ho4 zi3 lai6；簡化字：何智丽；英文：He Zhili；1964年9月30號—）；喺日本嗰邊嗌小山智麗（粵拼：siu2 saan1 zi3 lai6；日文：小山ちれ；英文：Chire Koyama）；佢係一位女子乒乓波隊教練，喺中國上海出世。雖然話佢喺1989年嫁咗畀日本嘅工程師小山英之之後就改咗名，但係喺2000年就離咗婚。而佢嘅個人簽名方面，喺日本嗰邊成日簽「小山智麗」，而喺中國內地嗰邊成日簽「何智麗」。

生平
何智麗係喺1964年9月30號出世喺中國上海，不過到咗佢13歲嗰陣（1977年）就入咗盧灣區業餘體校嗰度搞訓練；甚至喺1978年入埋中國國家乒乓波隊。到咗1984年嘅第7屆亞洲乒乓波錦標入面攞咗女單冠軍同混雙亞軍嘅同時，重幫埋中國隊攞咗女團冠軍。甚至喺1985年幫中國女團隊攞咗第38屆世界乒乓波錦標嘅冠軍，同埋1986年嘅第十屆亞運會女單同女雙嘅2個亞軍同女團嘅集體亞軍。雖然話喺1987年嘅第39屆世界乒乓波錦標攞咗女單冠軍同女雙第三名，但係呢次比賽入面由於俾中國教練話放水輸咗比賽混雙比賽，不過佢喺女單八強入面冇理到領導嘅要求而擊敗咗隊友管建華，入咗決賽嘅同時，甚至連冠軍都攞埋。到咗1988年，雖然話佢攞咗第九屆亞洲乒乓波錦標嘅女單冠軍同女雙季軍，但係嗰年冇入選到年度奧運會嘅比賽資格係可能俾人話1987年嗰時因為冇放水嘅緣故之後先至自己宣佈退出中國國家隊，加上嗰時好多大陸媒體封殺咗呢個報道，當何智麗冇到噉。
喺1989年同日本工程師——小山英之結咗婚之後跟老公改咗姓做「小山智麗」。佢喺1994年代表日本隊參加廣島亞運會入面攞咗女單冠軍。小山智麗之所以代表日本隊參賽係因為嗰時嘅中國媒體特登封殺1987年嘅假波頭條，搞到好多中國大陸嘅波迷話佢係漢奸。後嚟呢單嘢慢慢先至俾人透露出嚟，重有啲人話多謝佢挑戰咗超級唔合理嘅體制而搞出比較犀利嘅勇氣。
佢甚至喺1996年同2000年代表咗日本隊參加咗奧運會，不過佢無緣最後四強。嗰年重係攞咗亞洲乒乓波錦標冠軍。而佢老公同何智麗結婚嘅事喺1997年其先至俾人發現咗之後，跟住喺2000年就離咗婚。跟住喺之後，佢就去咗日本嘅大阪池田銀行隊做乒乓波嘅教練同時，甚至重有時返去上海度探親。
何曼琪

何曼琪，香港親中派政治人，香港再出發大聯盟發起人之一。
假檳榔

假檳榔（粵拼：gaa2 ban1 long4；學名：Archontophoenix alexandrae）；第個名係阿力山大椰子（aa3 lik6 saan1 daai6 je4 zi2）；佢係棕櫚科假檳郎屬嘅一種常綠喬木。原產地喺大洋洲嘅澳洲東邊，昆士蘭州同新南威爾士州嗰頭，而家喺中國嘅廣東省同海南省入面都可以見到佢。佢既係一種行道樹，又係庭院嘅風景樹，甚至係比較出名嘅熱帶樹種。

形態
樹葉係長形嘅羽狀全裂品種，成堆生喺樹頂，一般開黃白色嘅花，結果嗰時出紅色嘅果。樹冠比較靚仔吓，而葉環痕嘅莖稈係有規律性嘅，有環紋。呢樖嘢禁（kam1）鍾意喺有光同高溫兼濕度高嘅氣候環境入面生，但係唔禁（kam1）比較黑麻麻嘅地區入面生。不過佢可以抗風。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
假檳榔嘅葉可以用嚟做藥，可以醫因外傷而出血。
假紅樹科

假紅樹科（學名：Pellicieraceae）係雙子葉植物綱杜鵑花目嘅一個科，只有1屬1種，係單種科，假紅樹只會喺中美洲哥斯達黎加到厄瓜多爾一帶生長。
假癡不癲

假癡不癲係三十六計入面嘅第27個計策，歸類入並戰計，內容係寧願扮唔知而唔行動，都好過扮知而妄自行動。
假科學

假科學（又名：偽科學，英文：pseudoscience），係指一啲望落似科學理論，但查實並唔乎合科學理論嘅定義嘅嘢，例如係冇可否證性嘅精神分析理論噉就成日俾人話係假科學。
假科學嘅語言比較

假科學嘅語言比較係一種假學術形式，目標係透過幼稚嘅假設畀語言之間嘅相似性來建立佢哋之間嘅歷史拏褦。
雖然比較語言學都研究語言嘅歷史拏褦，但語言學家認為啲語言比較會係嘸科學嘅，假如嘸係基於比較語言學嘅既定實踐，或者嘸係基於科學方法啲仲普適尐嘅原則嘅。假科學嘅語言比較好多時係由啲人整出來，啲好少或者冇專業知識喺比較語言學領域嘅。隻係一種廣爲人識嘅假科學類型喺語言學當中。
假科學嘅語言比較最常用嘅方法係耖啲聽似含義又似嘅單詞喺兩種或者多種語言當中。雖然對於外行來講，種相似性好多時睇起身好有說服力，但語言學家認為種比較方式係嘸穩陣嘅，主要有兩個原因。首先，使到嘅方法冇明確定義：相似性嘅標準係主觀嘅，所以嘸驗證或者證偽得到，之違反了科學方法嘅原則。其次，所有語言嘅詞彙量都好大，好容易喺語言之間耖到啲撞啱嘅詞。
由於種嘸穩陣，耖啲零星相似埞嘅方法幾乎捱所有比較語言學家reject（但係睇埋大規模比較，種基於相似性嘅方法而有爭議嘅）。比較語言學家冇會針到啲零星嘅相似埞，而係使一種技術，種喊做比較法嘅技術，來耖啲喺音韻、語法同埋核心詞彙之間有規律（即重複出現）嘅對應關係畀啲語言，來測試相關性假設。
假科學比較中，一啲類型嘅語言似乎得到關注多過其他語言，包括啲古代文明嘅語言，似埃及話、伊特魯斯勤話或者蘇美里話；啲孤立或者接近孤立嘅語言，似巴斯克話、日本話同埋阿伊努話；以及啲戥其地理鄰居冇拏褦嘅語言，似匈牙利語。

政治或者宗教影響
喺噻啲情況下，即管缺乏公認嘅科學方法或者歷史語言學嘅支持，都會出於因政治或者宗教原因而將一啲語言互相褦埋：
譬如，Niclas Wahlgren 認為， Herman Lundborg鼓勵假定嘅烏拉爾-阿爾泰語系或者圖拉尼亞語系，來試圖將薩米語戥蒙古語褦埋，特別係用來證明瑞典針對薩米人嘅種族主義係正當嘅。（烏拉爾諸語戥阿爾泰諸語之間都有好強嘅相似性，啲相似性即管係區域性而嘸係遺傳嘅，都構成了一種溫善但仍然係嘸啱嘅理論基礎畀隻理論。 )
亞巴郎諸教嘅一啲信徒試圖跟古典希伯來語推導出佢哋母語。譬如，不列顛以色列主義嘅支持者Herbert W. Armstrong (1892–1986) 聲稱「不列顛」隻詞來自希伯來語 בְּרִית（希伯來文讀音：[brit] ，意思係「契約」）佮埋 אּישׁ （希伯來文讀音：[iʃ] ，意思係「人」），作為假定證據畀不列顛人民係上帝嘅「立約人民」。希伯來聖經嘅前現代學者辯論親亞當夏娃講嘅語言嗰陣，經常依賴於相信創世記啲字面真理以及其中轉錄名稱嘅準確性。另一方面，16 世紀文藝復興時期嘅學者Johannes Goropius Becanus (1519-1572) 同Simon Stevin (1548-1620) 認為亞當語係佢哋自己嘅母語荷蘭語嘅方言。
太陽語言理論捉原始突厥語設定成個祖語畀所有人類語言，動機係土耳其民族主義。
以色列裔美國語言學家Paul Wexler因佢關於猶太人口同猶太語言起源嘅邊緣理論（fringe theories）而出名：
大多數德系猶太人都係突厥裔，佢哋嘅語言，意第緒語，最終源自猶太-斯拉夫語
大多數舍化地猶太人都係柏柏爾人，佢哋嘅語言拉地挪話都係噉
立陶宛裔美國考古學家Marija Gimbutas喺 1900 年代中期認為，巴斯克語顯然有拏褦畀已滅絕嘅辟地語同伊特魯斯勤語，即管至少種比較，種一早喺 1892 年就由約翰·里斯爵士提出嘅，喺十年間就着拒絕。Marija嘅動機係想表明巴斯克係「舊歐洲文化」嘅殘留。

特點
冇一種方法係普適嘅來識別得假科學嘅語言比較；實質上，都嘸清楚所有啲假科學嘅語言比較係做得一組定嘸係。之不過，比較起科學理論，假科學理論（同埋啲擁躉）有以下特徵多：
未識用公認嘅或者至少系統嘅方法來證明語言之間啲規律對應關係。非系統性嘅比較實際上係嘸證偽得嘅。 :395（譬如：「一聲之轉」）:104-106
未提供得到語法證據畀相關性：完全基於單詞比較；即使係比較語言學都需要語法證據來確認相關性。
隨意分柵畀比較形式：比較單純基於單詞某一柵（好多時係第一隻音節）嘅相似性，而無視咗單詞其他柵。 :322
無視構詞對單詞結構嘅影響：捉未變形嘅詞根形式戥完全變形嘅形式做比較，或者使標記形式而嘸係少或者無標記嘅形式。 :323-324 :460
未考慮借用嘅可能性同埋地域特徵。由於語言接觸，相鄰語言可能共享有詞彙、語法特徵多，所以要充分應用隻比較法來確定相似埞係出於接觸抑係相關性。 :318-319 :462-464
依靠語言之間嘅類型相似性：攞語言嘅形態類型作爲相關性證據；但比較語言學當中，只有材料上嘅並行相似埞得接受做證據畀歷史聯繫。 :463-464
忽略已知歷史：使當今形式嘅詞做比較，而忽略相關語言啲歷史係已證實有或者重建有嘅，或者忽略嘸同時間深度嘅詞（例如當前、作古、重建嘅詞），而且重建嘅可靠性係互換噉使用（used interchangeably）。:325 :395
鼓吹地理上夾硬來嘅拏褦，[未記出處或冇根據]譬如捉芬蘭語（芬蘭）戥蓋丘亞語（秘魯），或者捉巴斯克語（西班牙、法國）戥阿伊努語（日本），或者卡斯蒂利亞語（西班牙）戥日語（日本）做比較。之不過，隻標準只係提示性嘅，因為遠距離並嘸代表冇可能褦埋：英語顯然有拏褦畀印地語（喺印度），夏威夷語有拏褦畀馬達加斯加話（喺馬達加斯加）。
鼓吹啲天花亂墜嘅歷史場景，啲基於啲所謂嘅語言發現嘅。譬如主張某啲未知文明或者古代跨洋遷徙。
假科學嘅語言比較啲擁躉都肯有一啲共同特徵撈啲其他科學領域嘅民科：
高估自己知識、能力喺一種或者多種啲着比較嘅語言方面，或者高估佢哋嘅歷史發展，而低估專家嘅知識。例如，賦予嘸正確嘅含義畀單詞或者句子，引用稀有甚至虛假嘅詞素、變形（morphs）或者含義或者生僻嘅方言形式，誤解語言學文獻裏頭嘅解釋，或者冇考慮到啲周街識嘅進展或者事實。一係形式、含義只係簡單噉編輯、引用跟字典（或者甚至噻隻單一來源）來嗰陣，好容易嘸準確:325-326。即使係受過語言學訓練嘅母語人士都嘸一定係語言學專家畀佢哋自己隻語言同埋隻語言嘅方言學同埋歷史嘅；甚至專業嘅語言學家都嘸一定好專家畀大量嘸同語言、語支嘅。[原創研究？]
好講啲所謂嘅疏離拏褦係明顯而且好容易睇得到嘅。語言之間嘅疏離拏褦好多時並冇咁明顯體現喺表面上，只有透過成功應用隻比較法正發現得到。
未交得結果畀同行評審嘅語言期刊。
斷言受到嘅批評係出於傳統主義、意識形態因素或者代表語言學共同體嘅陰謀。
假結婚

假結婚係指爲咗一啲目的去同一個人舉行婚禮或者法律上結婚，但係之後並唔係好似夫妻之間咁樣去生活。通常目的係爲咗得到結婚之後先有嘅好處、權利，例如透過結婚去移民、去外國打工，或者享受政府針對已婚人士嘅政策、福利咁樣。
假獨立

喺香港，假獨立係指一啲無申報自己嘅政治聯繫，甚至標榜自己係獨立無黨派，但實質係從屬於某一政黨或政治陣營嘅候選人。
而呢啲候選人，有啲甚至聲稱自己支持民主，但實質多數都係來自親中陣營。相比起之下，泛民主派候選人就算無申報政治聯繫，但佢哋並唔會講到自己完全獨立，亦會向選民交代自己得到乜嘢泛民主派人士嘅支持。
但由於香港無政黨法，一啲地區組織同社團聯會係咪屬於政治組織，仍存在灰色地帶。

2012年香港立法會選舉
部分被指假獨立嘅候選人有梁美芬、謝偉俊、何漢權、龐愛蘭等。佢哋表面聲稱獨立，但係喺地區直選層面，就會私下利用傳統親中派大黨民建聯、工聯會嘅選舉機器拉票。另外，佢哋好多時候亦喺平反六四同埋德育及國民教育科等重大問題上迴避。

2017年中西區區議會東華選區補選
喺呢次選舉入面，民主黨伍凱欣得到泛民主派陣營支持，迎戰親中陣營嘅呂錦強，但前工黨成員劉舒燕亦有報名出選呢區，被指以假獨立身份去鎅票，而劉最終只係攞到20票。

2019年香港區議會選舉
呢次選舉喺香港修例風波下，好多候選人都旗幟鮮明，但亦有啲候選人報稱獨立、無黨無派，喺政綱入面寫上『五大訴求，缺一不可』等泛民主派陣營嘅口號，但之後被揭發同親中陣營有密切關聯。有啲人就認為，呢啲候選人『扮黃扮獨立』，實際係要鎅票，分薄泛民主派候選人嘅選票，掩護親中陣營候選人。呢啲被指假獨立嘅候選人，包括馮敬彥、徐駿楠、蔣靖雯、官東榮等。

2021年香港立法會選舉
有唔少候選人喺政治聯繫嗰度報稱獨立，但實質就同創建力量、九龍社團聯會等親中陣營組織擁有密切聯繫。其中，謝偉俊身為創建力量首席顧問，而創建力量嘅組成都係來自親中派議員，全國人大，但就話自己獨立。
另外，參選批發及零售界嘅林至頴，本身係香港中華出入口商會會員，但就聲稱自己獨立，甚至喺宣傳嘅時候，話自己獨立嘅身份係優勢之一。
假狼紫草屬

假狼紫草屬（學名：Nonea）係紫草目紫草科嘅一個屬。
加拿大金條

加拿大1安士金條嘅正面設計。
加拿大金條係由加拿大皇家鑄幣廠（Royal Canadian Mint）所鑄造出嚟嘅黃金產品，一般係用嚟收藏或者係投資。目前由呢個鑄幣廠整出嚟嘅金條有兩種：1安士同埋1公斤，兩者嘅純度一樣係99.99%。

1（金衡）安士
每一條1安士嘅金條都有原廠密封包裝嚟到密封保存，包裝嘅正面上面有加拿大皇家鑄幣廠嘅標誌，包括楓葉、英文「ROYAL CANADIAN MINT」同法文「MONNAIE ROYALE CANADIENNE」，右邊亦都有楓葉圖案作為美化；背面同樣係有廠號同標誌，包裝下方清楚寫明金條嘅規格。
密封包裝擁有凹凸面嘅特點（正面凸出嚟，背面凹入去），所以將多嚿金條疊埋一齊都冇問題。
包裝大細：95 x 64 毫米
金條大細：50 x 28 x 1.5 毫米
呢隻金條嘅設計可以話同加拿大銀條相同，正面嘅上面有加拿大皇家鑄幣廠嘅標誌，下方寫明咗重量（1 安士）、純度（9999）、英文「FINE GOLD」、法文「OR PUR」以及獨立編號；背面係重重覆覆嘅楓葉撈稿，唯獨中間標誌係採用鏡面效果。

1公斤
同1安士嘅包裝唔同，1公斤金條淨係有用「密實袋」，並冇用密封包裝。
金條大細：111 x 50.8 x 9.5 毫米
設計同100安士加拿大銀條大致一樣，下方寫咗金條重量（1 KILO）、英文「GOLD」（無寫埋法文）、純度（999.9）同一組獨立編號。
加拿大銀條

加拿大銀條係由加拿大皇家鑄幣廠（Royal Canadian Mint）所鑄造出嚟嘅，最常見嘅銀條分別係10安士同100安士，都係純度.9999嘅純銀產品，用嚟收藏或者係投資。

包裝
重10安士嘅銀條係有原廠密封包裝著嘅，另外亦都有一個叫做「Monster Box」嘅原廠膠箱，裡面可以放入50嚿銀條，加埋重超過15公斤。

10安士
銀條形狀係長方形，最上面有加拿大嘅重要標誌「楓葉」，佢嘅周圍有兩組圓點圍繞著呢個撈稿，有英文同法文，下面就寫明咗個重量（10 oz）、純度（9999）、「FINE SILVER ARGENT PUR」以及一組獨立編號。而背面就係重複嘅楓葉撈稿，唯獨中間嘅楓葉係採用咗鏡面效果；雖然印落去個重量係「10 oz」，但其實佢係用咗金衡安士，重量311.785克；純度係99.99%。
大細：90.02 x 51.92 x 7 毫米

100安士
亦都係長方形狀，上面印咗楓葉撈稿，周圍有有英文同法文圍繞著佢，中間寫明咗年份同序號，下面印咗重量（100 tr. oz.）同埋純度（Ag 999.9）；重3110.3克。
大細：183 x 80.2 x 20 毫米
加拿大馬鹿

加拿大馬鹿（Cervus canadensis）係鹿科鹿屬嘅一個物種，主要生活喺加拿大同亞洲東北部。
加拿大越洋航空

加拿大越洋航空（Air Transat）係加拿大一間航空公司，總部喺魁北克蒙特利爾。
加拿大足球代表隊

加拿大足球代表隊，花名楓葉隊，係代表加拿大嘅足球隊，由加拿大足球總會打理，會出席國際足球賽事好似FIFA世界盃、美洲金盃咁。
加拿大足球代表隊喺1986年FIFA世界盃同2022年FIFA世界盃先後兩次打入FIFA世界盃決賽周，都係首圈出局。
加拿大雁

加拿大雁（Branta canadensis）係鴨科黑雁屬嘅一個品種，分佈喺北美洲。
前1090年代

前1090年代係指前1099年去到前1090年之間嗰十年嘅年代。
前1170年代

前1170年代係指前1179年去到前1170年之間嗰十年嘅年代。
前1150年代

前1150年代係指前1159年去到前1150年之間嗰十年嘅年代。
前1190年代

前1190年代係指前1199年去到前1190年之間嗰十年嘅年代。
前1160年代

前1160年代係指前1169年去到前1160年之間嗰十年嘅年代。
前1180年代

前1180年代係指前1189年去到前1180年之間嗰十年嘅年代。
克利珀頓島

克利珀頓島（Île de Clipperton）係法國海外屬地，喺墨西哥西面一千公里嘅太平洋，而家無人住。
克久拉霍

克久拉霍係印度一座城市，喺中央邦北部，喺9世紀起好，留低嘅古蹟經已畀聯合國教科文組織列入世界文化遺產。
克倫威爾

奧利華克倫威爾（英文：Oliver Cromwell，1599年4月25號—1658年9月3號）係英倫軍事同政治人物，做過頭一任英倫聯邦嘅護國公（Lord Protector）。
克倫邦

克倫邦（粵音：hak1 leon4 bong1，緬甸文：ကရင်ပြည်နယ်），係喺緬甸嘅一個邦，面積夾埋有30,383平方公里，約莫1,574,079人喺呢度住緊。
克利俄斯

克利俄斯（粵拼：hak1 lei6 ngo4 si1，希臘文：Κρίος），係希臘神話入面嘅12位泰坦之一。
光頭查理

光頭查理（法文：Charles le Chauve，823年6月13號—877年10月5號），西法蘭克國王（843年—877年在位），神聖羅馬帝國皇帝（叫查理二世，875年—877年在位）。
克

克（gram 或者 gramme /ɡɹæm/，香港人讀[kaˈlɐm]）係質量量度單位，符號 g。
克原本嘅定義係一立方厘米嘅水，響攝氏四度嗰陣嘅質量。家下就定做國際單位千克嘅千分之一。
維基同享有多媒體嘅嘢： 克
光頭黨

光頭黨（Skinhead）係60年代英國工人階層興起嘅一種次文化，佢哋因為一個特徵「光頭」而叫做光頭黨。
光頭黨形成係由牙買加音樂文化傳入英國之後，受到英國工人階層歡迎，成為佢哋主要娛樂，成日聚埋一齊就形成社群，後來加入咗政治意識。開頭本來係反種族歧視，但到咗60年代中期，好多巴基斯坦廉價勞工去到英國，搶咗好多英國工人飯碗，好多光頭黨無工做，就成日搞事，特別針對外勞同移民嚟發洩，唔單單係搞搞震，有時重會殺人，結果變成一個種族主義運動。
到咗70年代，光頭黨重發展出佢哋自己嘅制服，變成咗一種街頭文化，佢哋又有自己嘅音樂，重有就係圍繞足球為基礎嘅一套愛國種族主義思想同法西斯主義哲學。
70年代尾光頭黨運動傳到去美國，美國光頭黨學晒英國光頭黨打扮同盲目嘅愛國主義，英美兩國嘅光頭黨因為成日搞事搞到上新聞，光頭黨開始多人識，同時吸引咗一批法西斯主義者加入光頭黨陣形，宣揚白人至上觀念，又喺身上紋咗一啲白人至上嘅圖案或者口號。加上佢哋獨特嘅街頭文化同衣着品味，吸引咗好多後生仔覺得型而加入。
光頭黨成日搞搞震，專針對非白人，成日話自己嘅工畀啲第二度嚟嘅人搶走，乘機挑起種族仇恨。
光養生物

光營生物（phototroph）係指一啲由自身周圍物質嗰度加埋光生產複雜有機化合物（例如碳水化合物）嘅生物，例子有曉做光合作用整養份俾自己用嘅植物噉。
南傳佛教

南傳佛教（粵拼：naam4 cyun4 fat6 gaau3），又叫上座部佛教，係其中一個主要佛教教派，因為由印度向南傳到錫蘭、緬甸、暹羅、中南半島等地，所以就叫「南傳」佛教。
南佛堂

南佛堂，又叫南堂島，而家多叫東龍洲或東龍島，係香港一個島，響新界西貢區清水灣半島南面。個島響正佛堂門南面，所以叫南佛堂或者南堂島。島南面嘅海峽，自然就叫做南堂門（而家通常叫藍塘海峽）。

名勝
東龍島
島上有史前石刻（東龍洲石刻）。北宋時，東龍洲上有石塔。重有清代康熙末年起嘅東龍洲炮台，古時係重要軍事據點，炮台起喺島東北面為防海盜，炮台後面嘅崖壁係攀石熱點，附近有露營地方。

交通
筲箕灣到東龍島街渡嘅時間表
得星期六、日同公眾假期有街渡來往市區，平日冇船到，人迹罕至。

歌曲、傳媒表達嘅東龍島
《島的故事》1981年 《牛仔的一家》
百載鑪峰1982年版第一集由"由炮臺遺址說起"。所以該集開頭有當時東龍洲炮台嘅片段。
南倫達省

南倫達省係安哥拉嘅一個省，喺國土東北部，首府紹里木。
南優賢

南優賢，係大韓民國嘅一個男藝人同埋歌手。
南允道

南允道，係大韓民國嘅一個男藝人同埋歌手。
南充高坪機場

南充高坪機場（粵音：naam4 cung1 gou1 ping4 gei1 coeng4）係喺中國四川嘅一個機場，喺2004年嗰陣起好兼且開放畀人用嚟搭飛機。
南佐治亞

南佐治亞（South Georgia）係南大西洋嘅英國海外領土南佐治亞與南三文治群島嘅一個島，喺領土西北邊，面積3718平方公里。
南信牛奶甜品

其中，喺第十甫嘅總舖亦係南信牛奶甜品嘅唯一舖面。
創戰紀

《創戰紀》（Tron: Legacy）係一部2010年嘅美國科幻電影，由約瑟高辛斯基執導。呢套片係1982年電影《電子世界爭霸戰》嘅續集，第一集嘅導演Steven Lisberger做監製。主演係謝夫布烈治、Bruce Boxleitner、加烈希隆、奧莉菲亞維特。
創新中路站

創新中路站係上海地鐵2號綫一個地鐵站，喺浦東新區。個站2010年4月8號啟用。
創文館

《創文館》（英文：Culture Club）係香港MakerVille製作嘅文化節目，由李昭南（第1季）、葛綽瑤（第1、2季）、林珊妮（第2季）、曾贊學（第2、3季）主持，2022年5月15號到2023年8月27號逢禮拜日11:30-12:00喺ViuTV播，同埋2023年11月19號到2024年3月17號喺同一時段播。節目會同音樂、文化同藝術界別嘅新人交流。
節目本嚟提供字幕，自2023年5月下旬開始，電視首播版同網上重溫版都取消咗提供字幕。

節目調動
2023年5月28號：由於直播《NBA 季後賽 - 波士頓塞爾特人 對 邁阿密熱火》，所以第55集改到11:50-12:20播。
2024年2月11號：由於10:15-15:00重播《2023年度叱咤樂壇流行榜頒獎典禮》，所以第81集改到提早喺2024年2月10號（星期六）10:00-10:30播。
創意同精神健康

創意同精神健康係指創意同精神健康之間嘅啦掕。有唔少研究都指，創意同某啲精神健康上嘅問題有正相關，例如有研究發現躁鬱症以及某啲類型嘅人格障礙同創意有正相關。
南淡路

南淡路係日本兵庫縣一個市，人口5萬。
維基同享有多媒體嘅嘢：Minamiawaji, Hyogo
喺開放街圖（Open Street Map）嘅南淡路地圖。
克雷斯卡斯

克雷斯卡斯（Hasdai Crescas，1340年—1411年）係西班牙加泰隆尼亞嘅猶太哲學家，研究猶太教律法，學派屬理性主義。
克雷塔羅州

克雷塔羅州係墨西哥嘅一個州，喺國土中部，首府克雷塔羅。
克魯泡特金

克魯泡特金（Пётр Алексе́евич Кропо́ткин，1842年12月9號—1921年2月8號）係俄羅斯哲學家，以提倡無政府共產主義而出名。
克頓道

克頓道（英文：Hatton Road）係香港半山區一條馬路，由旭龢道同干德道交界開始，去到夏力道近盧吉道。
克麗雅丹妮

克麗雅·丹妮（Claire Denis，1946年4月21號—）係法國一個導演。

生平
克麗雅丹妮1946年4月21號喺巴黎出世，但係喺法國非洲殖民地成長。佢老竇係公務員，先後派駐布基納法索、喀麥隆、法屬索馬利蘭、塞內加爾。佢童年同爸爸媽媽細妹喺西非嘅生活塑造佢嘅視野。佢爸爸自細教佢哋兩姐妹獨立對法國殖民地係好事。呢啲後來影響到佢電影中多講非洲嘅殖民主義同後殖民生活。12歲時，佢因為醫病翻返巴黎，仲喺巴黎渡過佢嘅青春期。童孩時期喺非洲生活嘅佢，重返法國後，感到難以融入法國生活。1969年，佢嫁咗畀請佢做助手嘅攝影師，但係佢哋好快就離婚收場。
1971年佢離婚後，就做過好多導演嘅助導，合作導演包括積葵利維特、哥斯達加華斯。後來，佢幫雲溫達斯拍攝《德州．巴黎》，雲溫達斯指丹妮具備自己拍片嘅能力，再做助導只係嘥時間。丹妮亦覺得自己需要執導拍片，以便拍出自己嘅作品。1988年，佢拍出處女作《巧克力》，展開佢嘅電影生涯。
克麗雅丹妮（1991年）
克麗雅丹妮(2009年)
2022年，《心身雙刃》令佢贏得柏林國際影展最佳導演銀熊獎。同年，另一作品《正午之星》令佢喺康城影展奪得評審團大獎。

風格
M+香港電影及媒體策展人李焯桃話，克麗雅丹妮嘅作品由非洲記憶出發、之後關注法國移民，再到法國本土青少年，一步一步走出佢嘅敘事、影象風格。M+流動影像助理策展人羅鍵鏘話，克麗雅丹妮作為喺非洲長大嘅女人，喺《巧克力》、《不眠夜》呢啲作品，涉及好多有關殖民、後殖民嘅議題。佢嘅電影嘅一大特色，係「省略化」！佢省略某啲重要嘅物事，開放觀眾嘅想像去填補，而唔係說教，也唔係以史詩形式去講故事。丹妮嘅電影男一個共通點係訴諸感性，畫面凝煉含蓄，敘事有時甚至模糊，但就表現咗角色之間奇異又動人嘅欲望關係。
克雷塔羅解放者籃球隊

克雷塔羅解放者籃球隊（英文：Libertadores de Querétaro）係墨西哥克雷塔羅州嘅職業籃球球會，依家打緊墨西哥職業籃球聯賽。
克雷菲爾德

克雷菲爾德（德文：Krefeld）係德國一個城市，喺北萊茵－西法倫，人口約莫23萬。
克革倫群島

克革倫群島（法文：les Kerguelen）係法國海外領地，響南印度洋，由法屬南部同南極領地管，首府法蘭西港。
博爾庫夫城堡

）係位於波蘭下西里西亞省城市博爾庫夫一座城堡。佢起喺一座高396米嘅小山上，係一個高地防衛據點。城堡喺1277年首次俾文獻提及。
博物館

博物館，又叫博物院，係徵集、保藏、陳列同研究代表自然同人類文化遺產嘅實物，並對嗰啲有科學性、歷史性或者藝術價值嘅物品做公眾提供知識、教育同欣賞嘅文化教育機構、建築物、地點或者社會公共機構。
博物館重未有一個權威性嘅定義，各國都根據國情訂定佢嘅定義，但較廣為接受嘅定義為國際博物館協會所提供嘅定義，喺2001年修訂嘅章程入面，佢嘅定義係：博物館係一非營利嘅永久性機構，喺佢嘅所發展同服務嘅社會，對公眾開放，以學習、教育、娛樂做目的，蒐藏、保存、研究、傳播同展示人類及佢嘅環境嘅物質證據。一般人歸納出博物館所富有嘅功能做：典藏、研究、展示、教育四大項。

歷史
博物館嘅起源，係喺約公元前300年亞歷山大城嘅繆斯廟（Mouseion）。繆斯廟入面專門收藏咗古希臘嘅亞歷山大大帝喺歐洲、亞洲及非洲嘅征戰得到嘅珍品。博物館嘅英文「Museum」，就係源喺希臘話嘅繆斯廟「Mouseion」。然而，當時嘅博物館並唔對外開放。
文藝復興時期，歐洲嘅王室貴族開始喺王宮入面設陳列室收藏珍品，但亦只開放畀貴族參觀。1773年，英國開放阿須摩林博物館（Ashmolean Museum）畀公眾人士參觀，成為世界第一間公眾博物館。

類型
早期博物館嘅定義係以列舉式嘅方式，條列出邊啲機構可視為博物館，但近年嚟嘅趨勢係改以條件式嘅敘述。因此只要符合呢啲條件嘅機構，都會俾人當係博物館，因此博物館嘅類型更加琳瑯滿目。
根據美國博物館協會嘅年度統計，其中博物館嘅類型有以下幾種：水族館、自然中心、青少年博物館、動物園、植物園、專門博物館（如鐵路、音樂、航空等）、科學同科技博物館（有星象廳）、歷史建物或遺址、一般類型（多學科、跨領域）自然史同人類學博物館、歷史博物館、藝術博物館幾種。
而國際博物館協會對博物館定義嘅第一條第B款則指出：「其他機構其目的亦符合博物館嘅定義，呢啲機構包括：
自然、考古或民族學嘅紀念物或遺址、歷史紀念或遺址
擁有展現物種嘅機構
科學中心同星象廳
由圖書館或檔案館永久性經營嘅非營利藝廊、保存機構或產示中心
自然保留區
其中管理或負責各種喺本定義所列機構嘅國際、國家級或地區性嘅博物館組織
從事維護、研究、教育、訓練、記錄同埋其他同博物館同博物館學相關工作嘅機構
從事保存、永續維護同埋管理有形同無形文化遺產嘅文化中心同其他組織
其他從事同博物館或博物館學相關嘅部門。」
博滕

博滕（芬蘭文：Pohjanmaa）係芬蘭嘅行政區，首府華沙。
博濟醫學堂

博濟醫學堂（粵拼：bok3 zai3 ji1 hok6 tong4）係之前中國廣東廣州嘅一間教會醫學嘅專業學校，喺1866年由廣州博濟醫院負責創辦。佢係中國第一間以西醫為主嘅教育機構。而家佢係中山大學中山醫學院嘅一部分。

史
博濟醫院喺嘉莊辦咗10年（1845年）之後就發展成喺廣州入面，已經係好有規模，而且醫院設備、醫師力量同醫療水準方面都發展到爆燈咁滯。佢經過咗之前幾屆收啲未學過嘢嘅徒弟（尤其係1861年同1863年）嚟培訓，已經發展到可以開得醫學班喇。到咗1865年嘅博濟醫院30周年慶典嗰陣，就成立咗博濟醫校。喺1868年，甚至重多到12位學生都有。
由於博濟醫校喺1879年按返真光女校嘅學生要求嚟接受2位女仔入學，而呢個係打破咗成間學校凈係收男仔嘅尷尬歷史同時，又係創低咗嗰時中國境內培訓女醫師嘅史無前例歷史。
博濟醫校喺1885年加咗講課同實習時間嚟充實教學嘅內容，但佢哋重係3年學制。而孫中山喺1886年秋天就讀過呢間學校，到咗第年就轉咗去香港華人西醫書院（而家係香港大學李嘉誠醫學院）度讀書。到咗1897年，學校就改成4年學制。
到咗1901年，博濟醫院就正式起成正規嘅醫校，重整咗獨立嘅校舍出嚟。而新嘅校舍喺1903年起好，嗰時係成個廣州入面比較新嘅大樓，嗰年重改咗名嗌「南華醫學堂」。嗰年重變咗中國歷史入面，第一間開辦嘅現代醫學院。
到咗1909年嘅春天，由於博濟醫學堂俾學生玩罷課嚟搞對抗，而嗰時嘅校長就搞一刀切，乾脆將罷課啲學生仔冚唪唥都炒走嗮。結果學生仔就因為噉先至搞到好甍噌，甚至一於唔撈喇，搞集體走佬而導致醫校停辦，雖然話喺1909年底話重新開過，但到咗1911年又唔好彩，因為間嘢冇嗮錢而導致停辦。

舊生
孫中山：喺1886年入過呢間學校讀過書。
陳垣：喺1907年入過呢間學校讀過書。
康廣仁
博爾哈

博爾哈（西班牙文：Borja）係西班牙亞拉岡薩拉戈薩省一座城，住5千人。
博爾塔尼亞

博爾塔尼亞（西班牙文：Boltaña）係西班牙亞拉岡威斯卡省一座城，住1千人。
博爾賈河

博爾賈河係俄羅斯一條河，喺外貝加爾邊疆區內，屬鄂嫩河嘅右支流，河道全長304公里，流域面積7,080平方公里，河水主要嚟自雨水，河畔城鎮有博爾賈。
八卦鏡

八卦鏡，係唐人風水迷信架生，掛嚮大門外門楣上或露台上嘅一面有八卦嘅鏡，迷信有化煞納福功能。八卦鏡係八邊形架生，代表八個方位東、南、西、北同埋東北、東南、西南、西北方。

八卦構造
八卦起源自伏羲氏。八卦鏡分別刻有：乾、坤、震、巽、坎、離、艮、兌等八個卦象，代表天、地、雷、風、水、火、山、澤等八個自然現象。

種類
八卦鏡分為凸鏡、凹鏡同平面鏡三種，分別有化煞、護宅，同反射作用。如果八卦鏡上，加埋刀劍三叉則更犀利，俗稱「三叉八卦」，可以引發對面鄰居不和，家宅不寧，化吉為凶。
八卷安奈

八卷安奈，係日本嘅一個配音員，出名嘅配音作品有偶像大師 閃耀色彩。

配音作品一覽
呢個表唔完整，歡迎加料。
八千草薰

八千草薰 ，係日本嘅一個演員同配音員，出名嘅作品有宮本武藏。

配音作品一覽
呢個表唔完整，歡迎加料。
八卦

八卦係《易經》入面記載嘅符號，由三個代表陰或者陽嘅爻組成，一共有八組，即乾卦、兌卦、離卦、震卦、巽卦、坎卦、艮卦及坤卦。
八卦擺位叫八卦圖，分做兩種，分別係先天八卦同後天八卦。之不過先天同後天，都係宋時加上嘅名，並不表示出現先後，只係占算構想同方法唔同。近代出土唔少帛書、竹簡，卦名、排列以及畫法，都有唔同。初為籌算，原本爻為數字。八卦同五行出自唔同思想，後人將二者又夾埋一齊。
後天八卦用於風水方向為多，二十四方位就基於後天八卦。而先天八卦亦有佢自己一套占算。
史上講易有三種，周易、綿山、歸藏，而後兩者流傳不全，或者失傳。
八卦再同八卦組合，六爻就化成六十四卦。

記法
古人寫咗一首《八卦取象歌》方便自己記住每一卦嘅卦爻排列：
「乾三連，坤六斷，震仰盂，艮覆碗，離中虛，坎中滿，兌上缺，巽下斷。」
八卦嘢

八卦嘢，又叫八卦料，係指坊間口耳相傳嘅濕碎傳聞，通常係人哋（尤其係出名嘅人，譬如明星、政客、名門）嘅私事或者是非。
相傳舊時茶樓為吸引人客，會將時興嘅八卦嘢貼上牆度，遠睇似八卦圖，所以就叫八卦嘢。
亦有話呢個俗語嚟自「諸事八卦」，原意係解「乜嘢事都要卜卦」，後嚟「諸事八卦」就變咗形容人鍾意講濕碎傳聞。
聽八卦嘢嘅行為亦可以叫「八卦」，簡稱「八」，重衍生出「八公」、「八婆」稱呼，話人多管閒事。
八反田康平

八反田康平（1990年1月8號—）係日本足球員，司職中場，效力名古屋鯨魚。
八和會館

八和會館（粵拼：baat3 wo4 wui6 gun2）係由鄺新華、獨腳英、林之等粵劇藝人喺1889年開始搞嘅粵劇仝人行會組織，原址喺廣州市荔灣區嘅恩寧路，後嚟喺香港、新加坡、馬來西亞、美國都搞咗間分館。
全球各地凡係有華人同華僑嘅地區，就有廣東人；有廣東人就肯定有講粵語嘅人；有講粵語嘅地區就肯定有粵劇、粵曲、粵樂等活動，甚至有八和會館。

全球各地嘅八和會館
廣東八和會館：喺 中國廣東省廣州市荔灣區。
香港八和會館：喺 香港油麻地。
新加坡八和會館：喺 星加坡大坡。
馬來西亞八和會館：喺 馬來西亞吉隆坡Jalan Pudu。
美東八和會館：喺 美國紐約州紐約曼克頓。
美西八和會館：喺 美國加州三藩市。
紐西蘭八和會館：喺 紐西蘭奧克蘭中心商務區。
八卦神探

《八卦神探》，原名《牛頭愛搭馬嘴》，係香港無綫電視時裝偵探電視劇，由李思捷同萬綺雯領銜主演，監製係張乾文。呢套劇喺2014年12月16號到2015年1月9號逢禮拜一到五晚21:30－22:30喺翡翠台同高清翡翠台首播。
博內特

博內特（西班牙話：Bonetee）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積125km²，總人口1197人（2001年），人口密度有10人/km²。
博利敢賽省

博利敢賽省（粵音：bok3 lei6 gam2 coi3 saang2，老撾文：ແຂວງອັດຕະປື），係喺老撾嘅一個省，面積夾埋14,863平方公里，家陣約莫有273,691人喺呢度住緊。
博士

博士係高等教育機構比較高級嘅研究生課程嘅學位稱呼，先決條件係讀完碩士課程，又或者因為某啲成就令大學直接頒個「榮譽博士」名銜。有博士資歷嘅人，就可以用「博士」做尊稱，唔使再用「先生」、「女士」。
唔同科目都會出唔同嘅博士，但最出名係哲學博士。
有啲領域傳統上並冇博士銜頭，例如喺藝術，傳統上藝術碩士其實已經係博士級。
博倫

博倫（英文：Broadland）係英國一個非都市區，屬於諾福郡，人口約126,600。
博傻理論

博傻理論（粵音：bok3 so4 lei5 leon6；英文：greater fool theory）係有關「經濟泡沫點解會形成」嘅一套諗法。博傻理論講嘅係，有好多投資者都係跟以下呢條簡單法則行事嘅：「買一件資產係個價唔合理咁高嘅（做傻仔），再搵另外一個投機買家（搵個更大嘅傻仔）以更高嘅價賣咗件資產佢。」根據博傻理論，呢種行為正正就係經濟泡沫嘅成因。

概論
睇埋：經濟泡沫
如果跟博傻理論條法則行動嘅投資者數量有返咁上下多，件資產嘅價就會開始升，而且情況仲會因為羊群效應而加劇－喺一場噉嘅博傻泡沫當中，梗會有啲早期嘅參與者搵到大錢，而佢哋嘅故事傳咗出去，就會進一步吸引更多嘅人加入「做傻仔」。當件資產個價升到去某點，啲「最大嘅傻仔」搵唔到「更大嘅傻仔」去買件資產，件資產嘅價就會急跌－泡爆。
「
粵語翻譯：對件資產嘅需求，以及佢個價，會被推高並唔係因為投資者相信件資產嘅真實價值升咗，而係源於啲人相信無論佢哋使咗幾多錢買件資產，件資產遲吓都可以用更高嘅價賣畀第個人。
」

批評
有人指出，呢個理論就噉聽落好似好合理，但到咗 2020 年代初，學界都仲未搵到充足嘅實證證據撐佢。
博勵治

博勵治（Pierre Poilievre；1979年6月3號—）係加拿大政治人，加拿大保守黨人，佢喺2022年9月10號成為保守黨黨魁兼任加拿大官方反對黨領袖。
博基涅尼

博基涅尼（西班牙文：Boquiñeni）係西班牙亞拉岡薩拉戈薩省一座城，住1千人。
印度支那時間

印度支那時間（Indochina Time-ICT），或者叫印度中國時間/中南半島時間，係中南半島同印尼西部嘅時間標準。全年比國際協調時間快7個鐘，即係UTC+7。如果協調時間係凌晨零時嘅話，印度支那時間係上晝7點。
印尼西部同星加坡以南嘅民丹島同埋巴淡、越南、泰國、柬埔寨同埋老撾都係用呢個時區。
星加坡喺1905年採用印度支那時間，但係而家嘅星加坡時間係比印度支那時間快一個鐘，即係UTC+8。
印度尼西亞鷹航空

印度尼西亞鷹航空（Garuda Indonesia），簡稱印尼鷹航，又譯加魯達印尼航空，係印尼一間航空公司，1947年開張。
印度岩雕建築

印度岩雕建築（英文：Indian rock-cut architecture）指喺印度由啲自然存在嘅巨大岩石嗰度雕一棟建築物出嚟嘅做法，係印度建築最出名嘅嘢之一。
印度建築

印度建築（英文：Indian architecture）係指印度嘅建築風格。

古印度
遠古時代（指公元 500 年之前）嘅印度喺宗教同哲學思想上發展得好蓬勃，思想家人才輩出（例如係釋迦牟尼噉）。古印度嘅建築好多時都反映咗當時嘅印度人嘅世界觀同宇宙觀：古印度建築（尤其係宗教建築）興用又高又勁雕嘢、好似山噉形狀嘅塔嚟講故仔，用塔上面嘅浮雕或者第啲圖案反映印度教入面嗰啲人物嘅故仔，啲圖案有陣時可以好大膽，例如係描繪印度教神祇嘅性愛；因為印度教當中「眾生皆平等」嘅諗法，而好鍾意用動物嘅形象做裝飾；而喺要塞同宮殿嘅高處會用大量嘅開放式便亭（kiosk）。印度亦都出咗名零舍多岩雕建築（rock-cut architecture；指由啲自然存在嘅巨大岩石嗰度雕一棟建築物出嚟），例如阿旃陀石窟（Ajanta Caves）就舉世聞名，係一列 30 個嘅佛教石窟紀念碑。
除咗呢啲，古印度一樣好有特色嘅建築係舍利塔（stupa；梵文：स्तूप）－用一個圓頂嘅（通常石造）結構代表印度教宇宙當中嘅神山須彌山（Mount Meru；मेरु），而啲古印度人好興攞呢種結構嚟儲藏一啲同佛祖有關嘅聖物。呢類建築喺受印度影響過嘅南亞同東南亞各地，以至東亞都搵得到：舍利塔成日俾東亞嘅佛教徒攞嚟放高僧嘅舍利，而舍利塔嘅興建仲遠至歷史上不嬲都與世隔絕嘅日本嗰度。
印度奧里薩邦嘅一棟神廟；佢係公元前 6 世紀起嘅。
神廟埲牆上嘅精緻雕刻
馬哈拉施特拉邦阿旃陀石窟
阿旃陀石窟第 19 號窟
中央邦一座大舍利塔
印度泰米爾納德邦布里哈迪希瓦拉神廟（Brihadisvara Temple；बृहदेश्वर मन्दिर）
神廟主壇
由入口睇
神廟嘅牆用咗極大量嘅雕刻。
神廟嘅一個雕像；描繪濕婆拎住乞兒兜做僧侶。
神廟連樓梯上面都有雕刻。

影響
古印度對佢周邊嘅國家同地區有好勁嘅文化影響力，就連中國都由古印度嗰度借咗（例如）佛教過去。古印度嘅龐大影響力令到南亞各地同東南亞（以至東亞某啲地區）等地嘅人喺宗教上都受印度教或者佛教影響，而且佢哋嘅建築風格往往有印度建築嘅影喺度，會具有上述嗰啲古印度建築噉嘅特徵。
印尼中爪哇省婆羅浮屠；成棟建築係建基於須彌山嘅。
婆羅浮屠上面有幾十個噉樣嘅舍利塔結構。
柬埔寨吳哥窟；成座嘢有成 800 米長嘅浮雕描繪印度教當中嘅故仔。
吳哥窟嘅中央塔；佢又係基於須彌山嘅形象嘅。
緬甸仰光大金寺；佢係一座大型舍利塔。
日本御殿場嘅舍利塔
廣州華林寺嘅七層舍利塔
香港志蓮淨院嘅萬佛塔
印度支那虎

印度支那虎（學名：Panthera tigris corbetti），簡稱印支虎，係老虎一個亞種，主要分佈響中南半島（又叫印度支那）一帶，所以有呢個名。
危機

危機（英文：Crisis）係有危險又有機會嘅時刻，係畀測試決策同問題解決能力嘅一刻，係人生、社團、社會發展嘅轉捩點，生死尤關、利益轉移，好似分叉路咁。
危秋潔

危秋潔（粵拼：ngai4 cau1 git3；閩南話：Guî-tshiu-kiat，簡化字：危秋洁；1990年10月17號—2017年7月24號）係中國大陸嘅女先生，福建南平邵武市人。喺四川師範大學畢業之後曾經喺邵武嘅一間小學做過語文課嘅先生。2017年7月24號俾日本媒體報道佢失蹤，俾中國大陸同日本社會關注。

失聯
危秋潔喺2017年7月18號一個人去日本玩一個禮拜先至返。期間先搭飛機去到北海道函館，2日後去到札幌玩，入住OCHO旅館（日文：オチョゲストハウス(Ochogesutoha'usu)），第三日天光無耐又搭JR去到阿寒湖（日文：阿寒湖）嘅一間麵包檔買包。期間亦喺微信轉發過車士打·班寧頓死咗同埋孫燕姿生日嘅消息，同月23號喺釧路出現之後一直冇嗮聲氣，令網友一度懷疑佢失聯。事發後好快俾中國大陸同日本嘅媒體同社會關注，中華人民共和國駐札幌總領事館亦關注咗呢單嘢。札幌當地差人收到喺OCHO旅館嘅波士第一時間報警話有中國大陸旅客失聯之後開始發佈通知，喺成個北海道地區猛咁搵危秋潔。期間重喺危秋潔嘅行李箱發現咗佢份遺書，入面寫咗「星星」同埋「遙遠」兩關鍵詞。

後續
2017年8月27號，日本差人打撈咗條女性鹹魚，第二日證實係危秋潔本人。後嚟根據GPS定位定出佢嘅行程，好有可能喺北海道釧路嘅桂戀漁港（日文：桂恋漁港(Katsurakoi Kyokō)）附近扠錯腳跌落太平洋浸死咗。
危氏

危係唐人姓氏，喺《百家姓》裏頭排第140位。

名人
危秋潔：中國先生
呢篇危氏係同姓氏有關嘅楔位文章，重未寫完嘅。麻煩你幫手充實佢。
危疾保險

危疾保險係種個人保險，當受保人確診患上保單承保嘅重病（危疾），保險公司就會提供一次性賠償。唔同醫療保險需要實報實銷醫藥費，危疾保險可以攞到一筆過嘅賠償金，無用途限制。
危疾保險通常承保嘅疾病包括：
癌症
中風
心臟病
腎衰竭
主要器官移植
多發性硬化
部分產品甚至涵蓋早期危疾，例如原位癌、通波仔。

受保疾病定義
危疾保險只保障若干特定嘅疾病，若你因其他疾病而失去工作能力，並唔會獲得金錢賠償。危疾保險保單條款會列明診斷有關嚴重疾病嘅具體醫學標準，例如何謂癌症、何謂心肌病。

多重理賠
部分危疾保險提供「多重理賠」，即受保人喺確診某受保疾病以致索償後，保單仍然生效。假如受保人喺指定年期後不幸舊病復發，又或患上其他受保嚴重疾病，亦可按保單條款再次向保險公司索償。
消費者要留意，「多重理賠」唔等於每種危疾保險賠兩次。
分心

分心（英文：Distraction）係將人嘅注意力（注意力/專注力，下同）抽離目標區，所以阻絕（或係減少）接收目標區資訊嘅過程。
分手專家

《分手專家》（英文：Break Up Professional）係2021年製作但一路未上畫嘅港產片，由葉念琛執導，陳家樂、曾樂彤、馬思惠、黎峻、劉若寶主演，英皇電影出品。故仔講有班人搞咗盤幫人拆散情侶嘅生意。
套戲喺2021年9月煞科，但因不明原因一路未安排上畫，反而葉念琛之後執導嘅《不是你不愛你》安排咗喺2023年底上畫。
分工

經濟學上講嘅分工（粵拼：fan1 gung1）指一拃經濟個體各自集中生產自己擅長生產嘅貨品或者服務。
分工英文名叫 division of labor。

概念
睇埋：比較優勢同絕對優勢
考慮以下嘅例子，想像家陣有間工廠，會生產槍同牛油；跟住嗰間廠隔籬開咗另一間都係生產槍同牛油嘅廠，但兩間廠條 PPF 唔同：如果 A 廠要生產多 10 嚿牛油就要放棄生產少 10 支槍，而 B 廠（例如因為啲工人嘅專長同 A 廠嘅唔同）要生產多 10 嚿牛油就需要放棄生產成 50 支槍－喺呢個情況下，B 廠生產牛油嘅機會成本會大過 A 廠嘅好多，所以 B 廠比起 A 廠會更加有誘因集中於生產槍；同時，A 廠相比之下會比較有誘因集中去生產牛油。即係話 A 廠喺生產牛油上有比較優勢，而 B 廠就喺生產槍上有比較優勢。而如果 A 廠同 B 廠開始各自集中生產自己擅長生產嘅貨品，就形成咗一個分工嘅局勢。
雖然呢個例子就噉望落好似係 A 廠比較擅長做生產噉，但係 B 廠依然可能係有絕對優勢嘅。舉個例子說明，如果兩間廠都用嗮全力生產牛油嘅話，（可能）A 廠會生產到 500 嚿牛油，而 B 廠會生產到 1,000 嚿牛油，但係喺全力生產牛油嘅過程當中，A 廠只係放棄咗 500 支槍，而 B 廠就會放棄咗成 5,000 支槍－B 廠集中生產牛油嘅機會成本高 A 廠嘅一大截，所以 B 廠雖然喺生產兩樣貨品上都勁過 A 廠，但佢依然比較有誘因集中生產槍。
人同人之間有專業知識同技能上嘅差異，所以每個人專長生產嘅嘢都唔同－一個經濟體就有咗分工嘅現象。
分心揸車

分心揸車（粵拼：fan1 sam1 zaa1 ce1；英文：distracted driving）係指一個司機揸車嗰陣分心。
分心揸車係一個受關注嘅問題：揸車要求個司機一路留意住路面情況，係一種要求持續性專注嘅工作；同時，揸車嘅過程又有好多事物可以搞到司機分心，例子包括車上面嘅收音機、想摟司機傾偈嘅乘客、以及司機嘅手機呀噉，而如果司機分咗心，搞到佢留意唔到路上面有個行人嘅話，後果可以好大件事。事實係，有一份喺 2006 年做嘅研究試過喺馬路嗰度影住路面情況，發現喺 82% 嘅撞車事件同 67% 嘅近乎撞車事件當中，都有「司機喺事件打前 3 秒分心」嘅情況，分心原因可以係因為司機望咗第啲嘢、跌咗嘢食落地、或者傾緊電話等等。

研究
因為噉，有唔少研究注意力嘅認知科學家都會嘗試了解揸車嗰陣嘅多作業處理（multitasking）過程。喺呢類研究當中，研究者通常會搵班受試者返嚟，要佢哋喺一個實驗室入面玩模擬揸車，再睇吓分心會點樣影響受試者嘅表現。呢啲研究顯示，如果個司機一路揸車一路做第啲嘢（好似係聽收音機或者講電話），佢哋揸車嘅表現會變差：耷迫力嗰陣會反應慢啲、容易啲炒車、容易啲唔覺意衝咗過隔離線、以至係冇噉留意到路面狀況（事後冇噉能夠記得路上面出現過啲乜）呀噉。
一班人喺度玩模擬揸車；對分心揸車嘅研究多數會用類似嘅方法，並且量度受試者「耷迫力嗰陣嘅反應時間」等嘅變數，睇吓呢啲變數會受乜影響。
仲有進一步嘅實驗證據顯示，一路講電話一路揸車之所以衰真係因為注意力資源分散咗而引起嘅：有實驗試過比較兩組嘅受試者，兩組都係一路講電話一路模擬揸車；兩組分別在於一組用手攞住部手機講，另一組用一個唔使搵手攞住嘅電話嚟講；呢啲研究發現，兩組受試者嘅表現一樣噉差－噉就表示咗一路講電話一路揸車之所以衰，唔係因為要搵手拎住手機而起嘅，更加進一步確立咗「一路講電話一路揸車之所以衰，係因為分散咗注意力嘅緣故」呢一個假說。
分手100次

《分手100次》（英文：Break Up 100）是一套由鄭丹瑞執導編劇，鄭伊健、周秀娜、王菀之、C AllStar、溫心、何浩鵬主演嘅香港愛情電影，喺2014年8月1號香港上畫。
分手說愛你

《分手說愛你》（英文：Break Up Club），係2010年香港電影，由黃真真執導，房祖名、薛凱琪、葉山豪主演。
分岔理論

分岔理論（粵拼：fan1 caa3 lei5 leon6；英文：Bifurcation theory）係一門應用數學，研究點樣是但攞一系列嘅曲線，分析啲曲線嘅質性或者拓樸結構變化。
呢種分析成日俾人攞嚟研究動態系統。
分支

分支（Branch）係指樹入面唔屬樹幹嘅木質結構。
分散式演算法

分散式演算法（distributed algorithm）係演算法一種，設計嚟喺用互連嘅 CPU 組成嘅電腦硬件（分散式系統）上面行嘅。分散式演算法同一般嘅演算法其中一個最大嘅分別係需要有方法協調唔同節點之間嘅工作，處理「萬一其中一個節點軭咗嗰陣要點應變」、唔同節點之間嘅時鐘不一致性以及通訊管道嘅不可靠性等分散式系統先會有嘅問題。
吳心瑜

吳心瑜（英文：Jasmine Ng）係香港無綫電視前新聞從業員。

簡歷
吳心瑜中學讀嘉諾撒書院，大學喺加拿大卑詩大學讀，2019年加入無綫新聞，曾經做外電編輯同港聞組記者，2022年辭工。
吳心緹

吳心緹（Esther Wu，1992年9月24號—），原名吳庭伊，係臺灣女藝人，2010年出道，憑三菱汽車廣告入面嘅「小敏」角色而開始出名，之後主要做旅遊節目《愛玩客》主持，亦有拍電視劇。
吳志庭

吳志庭，香港親中派政治人，香港再出發大聯盟發起人之一。
吳志旼

吳志旼，係大韓民國嘅一個女藝人同埋歌手。
吳志華

吳志華係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
吳志森

吳志森（Ng Chi Sum，1958年9月30號—）係香港傳媒人，1983年出道，曾經喺星島日報、無綫電視新聞部、有線新聞，香港電台工作嘅電視節目《頭條新聞》同D100等主持人。佢係廣州出世，祖籍潮州。
反客為主

反客爲主係兵法三十六計嘅第卅計。原意係指喺日常生活入面，客人同主人家掉轉位置，客人嘅行為舉止做到成個主人家噉樣，而主人就反而做咗客人個位。比喻變被動為主動。

原文
「為人驅使者為奴，為人尊處者為客，不能立足者為暫客，能立足者為久客，客久而不能主事者為賤客，能主事則可漸握機要，而為主矣。故反客為主之局：第一步須爭客位；第二步須乘隙；第三步須插足；第四足須握機；第五步乃成功。為主，則並人之軍矣；此漸進之陰謀也。如李淵書尊李密，密卒以敗；漢高視勢未敵項羽之先，卑事項羽，使其見信，而漸以侵其勢，至垓下一役，一舉亡之。」
反射性流血

反射性流血（reflex bleeding / autohaemorrhaging）係某啲動物有嘅一種自衛機制，指隻動物一旦覺得自己受到威脅，就即刻反射性噉流血。呢啲動物嘅血往往帶有一啲特殊嘅化合物，呢啲化合物有陣難聞嘅除或者有毒，會搞到獵食者唔開胃。
反射星雲

反射星雲（reflection nebula）係一種星雲，一嚿反射星雲本身唔多曉發光，但係受到自己四圍嘅恆星照射，而反射所受到嘅光，令人類能夠望到佢哋。
反射望遠鏡

反射望遠鏡（英文：Reflecting telescope），係種光學望遠鏡，用到曲面鏡嘅反射原理形成影像。
反射定律

反射定律（粵拼：faan2 se6 ding6 leot6；英文：law of reflection）係指當光射到一個介面嗰陣，佢嘅入射光線同反射光線成同一個角度。光入射到唔同介質嘅界面上，會產生反射同折射。而反射嗰陣會出現以下嘅情況：
反射線同入射線同法線係喺同一個平面裡面。
反射線同入射線分居法線兩邊，並且同界面法線嘅夾角（分别叫做入射角同反射角）相等。
入射角等於反射角。
光嘅反射定律可以由電磁場邊界條件印證。
反射定律係倒影呢種自然現象嘅成因。
反宗教改革

反宗教改革係指1500年到1648年，羅馬天主教會對宗教改革忌對應運動。

原因
天主教對宗教改革忌對應做法，因為立場毋同，所以亦都毋同忌名，有尐新教徒將天主教會忌反應叫做「反宗教改革」，天主教徒就將渠叫做「天主教忌改革」。爾兩種用法都反映咗某尐相關事件忌真相。1517年，馬丁路德向威登堡釘上渠忌九十五信條嗰時，義大利有心改革忌人向羅馬成立 「聖愛會」(Oratory of Divine Love)，爾個團體由六十個天主教領袖組成，志在崇拜同彼此扶持。聖愛會延伸出其他組織同修會，發展都好蓬勃；天主教忌改革，動機係改革生命而毋系改革教義。嗰時最有影響力忌修會—耶穌會。約莫一世紀之前，西班牙由斐迪南二世國王同伊莎貝拉一世女王聯合當權，搞一種宗教覺醒忌改革，鼓勵方濟會會士西麥內斯樞機(Gonzalez, or Francisco, Ximenes de Cisneros)改革教會事務、資助學問研究，最值得注意忌結果： 《康普路屯仙聖經》(Complatensian Polyglot, Alcala)向1522年，分別用希伯來文、希臘文、拉丁文出版。天主教能夠重新振興，由西班牙忌熱心改革教會開始。

耶穌會
内文：耶穌會
領導天主教改革忌傑出人物聖依納爵·羅耀拉係耶穌會忌創立人。渠係斐迪南同伊莎貝拉忌宮廷見習騎士，1521年法軍打潘普洛納嗰時，堅守，傷得好重，而毋能夠再去打仗。向修養嗰時，讀有關基督忌書，受影響好深。之後成日得到異象，爾種經驗幫佢發展出一本手冊《神操》(Spiritual Exercises)。 爾本書幫助、引導讀者默想、禱告、自省同認罪。
書入邊忌設計要用四個禮拜做完：第一個禮拜專門講罪、第二個禮拜研討基督生平、第三個禮拜係基督受苦、第四個禮拜係復活同得勝，一切忌默想同指導，將爾四大主題當成主軸。最重要忌係幫信徒戰勝苦難，將自己全部獻畀天主。1528年來到巴黎大學，無撞到加爾文，反而結交咗六個耶穌會忌核心拍檔。其中一個係聖方濟·沙勿略，渠等七個人向1534年8月15日創立耶穌會。
反射

奧巴馬企喺塊鏡前面，由佢嗰度嚟嘅光射落塊鏡度跟住反射返轉頭，令佢見到鏡入面嘅自己。
喺物理學上，反射（粵拼：faan2 se6）係指波動嘅波陣面（wavefront）喺兩隻唔同介質之間嘅位改變方向，並且去返原本嗰隻介質裏面。舉個例說明，想像家陣有束光通過空氣（介質 1）前進，射落去一塊鏡嘅表面（塊鏡嘅玻璃係介質 2），當條光線去到空氣同玻璃之間嘅位嗰時，條光線其中一部份會變方向射返過去空氣（介質 1）嗰邊；當由一件物體射過嚟嘅光喺塊鏡嘅表面反射並且進入觀察者對眼嘅時候，觀察者就會睇到塊鏡反射嘅鏡像。

反射定律
内文：反射定律
喺幾何光學當中，反射嘅過程可以抽象化嘅幾何概念嚟諗。光嘅反射會遵從反射定律：根據反射定律，當一條光射落去一塊表面嗰度嗰陣，反射嘅光同入射嘅光會成特定嘅角度；想像一條光線  通過空氣射落去一塊鏡嗰度，射中塊鏡上面嘅點 ；反射定律講嘅係，反射嘅光線  同條法線（指同塊鏡嘅表面成垂直嘅線）會成角度 ，而且
，
當中  係  同法線成嘅角度（好似下圖噉）。用日常用語講，反射定律講嘅係反射角等於入射角。

種類
睇埋：光學
按介質嘅特點，可以分為：
鏡射
喺平滑嘅表面反射，反射嗰陣反射角會以同一個方向進行，會出現清晰嘅影像。
漫射
喺粗嚡嘅表面反射，各條光線嘅反射角，方向會好亂，影像亦好模糊。
但係唔理係鏡射定漫射，影像都同真實物體倒轉。

事例
鏡照出嘅影像係反射嘅典型例子。
平靜嘅水面亦都可以產生反射現象。
司徒文俊

司徒文俊（Szeto Man Chun，1975年6月5號—）係香港一足球員，可以司職防守中場同埋中堅等中後場多個位置。

足球圈生涯
司徒文俊出身於南華足球隊青年軍，香港甲組足球聯賽球員生涯效力過愉園、西貢朋友、二合、南華、傑志、東方等多支球會。
2000年2月10號香港足球代表隊對星加坡足球代表隊嘅比賽，司徒文俊首次披上香港戰衣。佢合共為港隊上陣45次，射入1球。
2008年開始，司徒文俊亦喺香港有線電視講波，評述過意大利甲組足球聯賽、FIFA世界盃等足球賽事。
2009年畀香港足球總會請做青少年技術及發展助理主任，2011年3月起並擔任香港21歲以下代表隊主教練。